stanford-oval/wikipedia huggingface dataset:
Nokia X30

| Nokia X30 |
| --- | --- |
Valmistaja:  HMD Global
Julkaistu:  2022
Edeltäjä:  Nokia X20
Käyttöverkot:  2G, 3G, 4G ja 5G
Mitat:  158,9 × 73,9 × 8 mm
Paino:  185 g
Näyttö:  AMOLED, 6,43", 90 Hz
Näytön kuvatarkkuus:  1 080 × 2 400 px
Suoritin:  Qualcomm Snapdragon 695 -kahdeksan­ydinprosessori, kaksi 2,2 GHz Kryo 660 Gold -ydintä + kuusi 1,7 GHz Kryo 660 Silver -ydintä
Grafiikkapiiri:  Adreno 619
Muisti:  128 tai 256 Gt
Keskusmuisti:  6 tai 8 Gt LPDDR4X
Takakamera:  50 Mpx pääkamera, 1/1.56" kenno + 13 Mpx ultralaajakulma, 1/3.06" kenno; 1080p 30/60 fps videokuvaus
Etukamera:  16 Mpx, 1/3.06" kenno, 1080p 30 fps videokuvaus
Käyttöjärjestelmä:  Android 12
Akku:  4 200 mAh
Liitännät:  USB-C 2.0, Bluetooth 5.1
Muistikorttipaikka:  ei ole
Muuta:  sormenjälkitunnistin, IP67
Infobox OKNimi-testi OK: 
Nokia X30 tai Nokia X30 5G on HMD Globalin 1. syyskuuta 2022 julkistama älypuhelin. Sen ennakkomyynti alkoi julkistuspäivänä, ja sen toimitukset alkoivat lokakuussa 2022.
Nokia X30:ssä on kahdeksanydinprosessori ja 6,43 tuuman näyttö, joka tukee 90 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Puhelimessa on kaksi takakameraa. Pääkameran tarkkuus on 50 megapikseliä ja ultralaajakulmakameran 13 megapikseliä. Etukameran tarkkuus on 16 megapikseliä. Akun kapasiteetti on 4 200 milliampeerituntia, ja se tukee 33 watin latausta. Puhelimen IP-luokitus on 67, ja se on pölyn- ja vedenkestävä. Puhelimessa on näytönalainen sormenjälkitunnistin. Käyttöjärjestelmänä on Android 12. Puhelimelle on luvattu kolme vuotta versiopäivityksiä ja tietoturvapäivityksiä.
Aiheesta muualla

Nokia X30 Nokian sivuilla
Marko Niemi

Marko Juhani Niemi (12. heinäkuuta 1974 Tampere – 18. syyskuuta 2019 Turku) oli suomalainen runoilija ja kääntäjä. Niemi oli yksi Suomen ensimmäisistä digitaalisista runoilijoista ja yksi Osuuskunta Poesian perustajajäsenistä. Niemi toimi runoussivusto Nokturnon päätoimittajana vuosina 2006–2014.
Julkaisut > Painetut teokset

Nurousoppi. Espoo: Ankkuri, 2006.
Suut. Helsinki: Poesia, 2012. (yhdessä Miia Toivion kanssa)
Julkaisut > Elektronisessa muodossa (valikoima)

Stud Poetry Electronic Literature Collection Volume 1.
Marko Niemen teoksia Unlikely 2.0 -sivustolla
Marko Niemen teoksia Nokturno-sivustolla
Marko Niemen teoksia Logolalia-sivustolla (Arkistoitu – Internet Archive)
Julkaisut > Suomennoksia

Judith Schalansky: Kaukaisten saarten Atlas. Osuuskunta Poesia, 2020.
Ulrika Nielsen: Perikato. Helsinki: Osuuskunta Poesia, 2017.
Eva-Stina Byggmästar: Locus Amoenus. Helsinki: Osuuskunta Poesia, 2013.
Julkaisut > Toimitettuja teoksia

Juri Joensuu, Marko Niemi, Harry Salmenniemi (toim.) Vastakaanon: Suomalainen kokeellinen runous 2000–2010. Helsinki: Poesia, 2011.
Marko Niemi (toim.) Valo kajahtaa. Keski-Suomen Kirjailijat 50 vuotta. Jyväskylä: Keski-Suomen Kirjailijat 2013.
Tiina Lehikoinen ja Marko Niemi. Ikuinen Kertosäe: Tuli&Savu -juhlakirja. Helsinki: Nihil interit, 2015.
Aiheesta muualla

Luettelo Marko Niemen suomentamista runosta,[vanhentunut linkki] Lahden kaupunginkirjaston runotietokanta
Internetissä kukkii uudenlainen runous (Yle 24.10.2006)
No Fear

| ”No Fear” The Rasmus |
| --- | --- | --- |

Singlen tiedot
 Albumilta: Hide from the Sun
 Äänitetty : Nord Studios, Tukholma
 Julkaistu: 29. elokuuta 2005
 Tuottaja(t): Mikael Nord Andersson ja Martin Hansen
 Tyylilaji: vaihtoehtorock, voimarock
 Kesto: 12.47
 Levy-yhtiö: Playground Music
The Rasmuksen muut singlet
| ”Guilty” 2004 | ”No Fear (Immortal)” 2005 | ”Sail Away” 2005 |
No Fear on suomalaisen rockyhtye The Rasmuksen single. Se on yhtyeen kuudennen pitkäsoiton Hide from the Sunin ennakkoesittelyraita ja ensimmäinen single. Se julkaistiin Suomessa elokuussa 2005, ja se pääsi julkaisuviikollaan Suomen virallisen singlelistan sijalle yksi. Kappale on Hide from the Sunin menestynein hitti. Singlen kansi on The Rasmuksen tyyliin nähden harvinaisesti vaaleasävyinen, kuten Hide from the Sun-albuminkin kansi. Yhtyeen musiikki on siitä huolimatta aivan yhtä synkkää kuin aiemmalla albumilla, Dead Lettersillä.
No Fearin videossa näytetään yhtye soittamassa kappalettaan huoneessa, jonka seinällä on perhostauluja. Videolla esiintyy myös nuori nainen, joka seuraa perhosia ulos makuuhuoneestaan ja kävelee katolla sekä autotiellä, jossa autot törmäävät juuri hänen takanaan. Loppupuolella hän putoaa lasikaton läpi ja lopussa hän on kauniissa metsikössä, jossa on perhosia. Singleltä löytyy myös toinen kappale albumilta, Immortal, josta julkaistiin myöhemmin video mutta ei kuitenkaan singleä. Mukana on myös remix-versio kappaleesta, sekä The Rasmus Player Software, ohjelma, jolla voi katsoa yhtyeen kuvia, videoita ja internetsivuja.
Kappalelista

No Fear (4'07)
Immortal (4'57)
No Fear - Vrenna remix (3'40)
No Fear - the video
Nokia X20

| Nokia X20 |
| --- | --- |
Valmistaja:  HMD Global
Julkaistu:  2021
Edeltäjä:  Nokia X10
Seuraaja:  Nokia X30
Käyttöverkot:  2G, 3G, 4G ja 5G
Mitat:  168,9 × 79,7 × 9,1 mm
Paino:  220 g
Näyttö:  IPS LCD, 6,67"
Näytön kuvatarkkuus:  1 080 × 2 400 px
Suoritin:  Qualcomm Snapdragon 480 5G -kahdeksan­ydinprosessori
Grafiikkapiiri:  Adreno 619
Muisti:  128 Gt
Keskusmuisti:  6 tai 8 Gt LPDDR4X
Takakamera:  64 Mpx pääkamera + 5 Mpx laajakulmakamera + 2 Mpx makrokamera + 2 Mpx syvyyskamera
Etukamera:  32 Mpx
Radio:  FM-radio
Käyttöjärjestelmä:  Android 11
Akku:  4 470 mAh
Liitännät:  USB-C 2.0, kuulokeliitäntä, Bluetooth 5.1
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia X20 on HMD Globalin 8. huhtikuuta 2021 julkistama älypuhelin. Se tuli Suomessa myyntiin 3. toukokuuta 2021 399 euron suositushinnalla.
Puhelimessa on kahdeksanydinprosessori ja 6,67 tuuman näyttö. Tallennustilaa on 128 gigatavua ja keskusmuistia on valittavana kuusi tai kahdeksan gigatavua. Suomessa puhelimesta tuli myyntiin versio, jossa on 128 gigatavua tallennustilaa ja kahdeksan gigatavua keskusmuistia. Tallennustila on laajennettavissa enintään 512 gigatavun microSD-kortilla.
Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran viisi megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on 32 megapikseliä. Akun kapasiteetti on 4 470 milliampeerituntia ja se tukee 18 watin pikalatausta. Sormenjälkitunnistin on sijoitettu laitteen kylkeen. Käyttöjärjestelmänä on Android 11. Puhelimelle on luvattu kolme vuotta järjestelmäpäivityksiä.
Aiheesta muualla

Nokia X20 Nokian sivuilla
Nybro

| Nybro |
| --- | --- |
 Nybron rautatieasema.
 Nybro
 Koordinaatit: 56°44′35″N, 15°54′32″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Nybron kunta
Pinta-ala:  
 – Maa:  10,93 km²
Väkiluku:  12 810
 – Väestötiheys:  1 172,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Nybro on samannimisen Nybron kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 12 810 asukasta.
Nybro oli 1970-luvun alun kuntauudistukseen asti kaupunki.
Väestönkehitys

| Nybron taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 8 669 | 8 669 |
| 1965 | 1965 |    | 11 311 | 11 311 |
| 1970 | 1970 |    | 12 875 | 12 875 |
| 1975 | 1975 |    | 13 010 | 13 010 |
| 1980 | 1980 |    | 13 064 | 13 064 |
| 1990 | 1990 |    | 12 808 | 12 808 |
| 1995 | 1995 |    | 12 910 | 12 910 |
| 2000 | 2000 |    | 12 322 | 12 322 |
| 2005 | 2005 |    | 12 600 | 12 600 |
| 2010 | 2010 |    | 12 810 | 12 810 |
Lähde: Statistiska centralbyrån (SCB). Nybro kasvoi yhteen Madesjön kanssa vuonna 1965.
Aiheesta muualla

Wikimedia Commonsissa on kuvia tai muita tiedostoja aiheesta .
Kalmarin läänin kuntien keskustaajamat
Ohjain

Ohjain tarkoittaa seuraavia asioita:
fyysinen ohjauslaite, esimerkiksi
lentokoneen ohjaimet
videopeliohjain
kaukosäädin
laiteohjain tietokonelaitteistossa, esimerkiksi
näytönohjain
laiteajuri Microsoftin käyttöjärjestelmissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ohjain”, voi hakea sivunnimihaulla, laajalla sivunnimihaulla tai tekstihaulla.
Margit Sandemon bibliografia

Tämä on Margit Sandemon bibliografia.
Suomennettu tuotanto > Sandemo-sarja

Sandemo-sarja on neljäkymmentäosainen kirjasarja, johon kuuluvat kirjat eivät muodosta yhtenäistä ja koko sarjan kattavaa juonijatkumoa, vaan se käsittää yksittäisiä romaaneja. Sandemo-sarjan novellit julkaistiin alun perin norjalaisissa viikkolehdissä vuosina 1964–1981. Sarjan kirjat ovat suurimmaksi osaksi rakkaus- ja rikosromaaneja. Sandemo-sarjan norjankielinen painos on vain 39-osainen, sillä kirjaa Syksyn lehtien peittämä hauta (Grav under høstløv) ei lasketa siellä tähän sarjaan kuuluvaksi.
Suomennettu tuotanto > Jääkansan tarina (1982–1989)

Vuonna 1980 Sandemon kirjojen kustantajan Bladkompanietin silloinen kustannusjohtaja Finn Arnesen ehdotti hänelle jännittävän ja romanttisen, historialliseen miljööseen sijoittuvan romaanisarjan kirjoittamista. Aluksi Sandemo ei ollut ajatuksesta kovin innoissaan. Hän oli kirjoittanut siihen mennessä lukuisia novelleja ja muita kertomuksia viikkolehtiin, muttei yhtään kokonaista romaania tai romaanisarjaa.
10. syyskuuta 1980 hän näki eräässä ruotsalaisessa sanomalehdessä valokuvan, joka esitti jonkin smålandilaisen kirkon seinällä olevaa keskiaikaista maalausta. Maalaus esitti voita kirnuavaa nuorta tyttöä ja tytön takana olevaa paholaista, joka yritti vietellä tätä. Tämän kuvan näkemisestä Margit Sandemo sai inspiraation Jääkansan tarinan, 47 kirjaa käsittävän historiallisen romaanisarjan kirjoittamiseen. Viisitoista minuuttia kuvan näkemisen jälkeen hänelle oli jo selkiytynyt Jääkansan tarinan kolmen ensimmäisen kirjan tapahtumat pääpiirteittäin. Illalla ennen nukkumaanmenoa hän luonnosteli kirjasarjan tapahtumat valmiiksi.
Aluksi kirjasarjan kustantaja piti nimeä "Jääkansa" liian kylmänä ja luotaantyöntävänä ja pelkäsi, ettei se siksi menestyisi kovin hyvin. Jääkansan tarina kuitenkin vakiintui kirjasarjan lopulliseksi nimeksi. Siitä oli tarkoitus tulla alun perin kahdeksanosainen sarja. Kirjoittamisen aloittaessaan Sandemo oli suunnitellut valmiiksi sarjan kolmenkymmenen ensimmäisen kirjan tapahtumat. Jääkansan tarinan jokainen kirja on keskimäärin 250 sivun pituinen. Sandemo on sanonut Jääkansan tarinan 41. osan Demonien vuori olevan kaikista kirjoittamistaan kirjoista hänen oma suosikkinsa. Jääkansan tarinan tapahtumat alkavat vuonna 1581 ja jatkuvat 1960-luvulle saakka. Sarja kuvaa Jääkansa-nimisen suvun taistelua pahaa esi-isäänsä Tengel Pahaa vastaan useiden sukupolvien ajan.
Lauluntekijä ja -laulaja Arne Oppsal Hop on tehnyt Midnight's train -yhtyeen kanssa levyn Ice People Calling, joka syntyi Jääkansan tarinan innoittamana. Levy julkaistiin 26. huhtikuuta 2004 Margit Sandemon 80-vuotissyntymäpäivän kunniaksi.
Suomennettu tuotanto > Noitamestari (1991–1994)

Noitamestari-sarja on toinen Margit Sandemon kirjoittama laaja kirjasarja. Alun perin sarjasta oli tarkoitus tulla kymmenosainen, mutta valmistuttuaan se käsitti viisitoista osaa. Noitamestari-sarja on julkaistu jatkokertomuksena norjalaisessa viikkolehdessä Hjemmetissä. Sarjan ensimmäisen kirjan 1. painos oli 65 000 kappaletta. Noitamestari-sarjan aiheena ovat 1600-luvulla eläneet islantilaiset noitamestarit. Jo Jääkansan tarinaa kirjoittaessaan Sandemo tiesi kirjoittavansa kirjasarjan myös noitamestareista, mutta sarjan perusidea ei ollut tuolloin vielä hahmottunut hänelle kunnolla. Sarjan syntyä inspiroi suuressa määrin Sprengisanduriin, Islantiin suuntautunut matka, jonka Sandemo teki elokuussa 1990 miehensä kanssa.
Suomentamaton tuotanto > Legenden om Ljusets rike ('Valon valtakunnan legenda') (1995–1999)

Legenden om Ljusets rike on sekä Jääkansan tarinan että Noitamestari-sarjan jatko-osa, joka käsittää 20 kirjaa. Toisin kuin kahdessa edellä mainitussa kirjasarjassa, Legenden om Ljusets riken tapahtumat eivät kytkeydy todelliseen historiaan vaan kokonaan fiktiiviseen maailmaan, Valon valtakuntaan. Valon valtakunta kuvataan utopian kaltaisena täydellisenä tarumaailmana, jossa elävillä ihmisillä ja eläimillä ei ole mitään ongelmia. Valon valtakunnan vastakohta on Pimeyden valtakunta, jossa elävät ihmiset pukeutuvat nahkoihin, asuvat maamajoissa ja uhraavat neitsyen jumalalleen kymmenen vuoden välein. Kirjasarjan kansikuvat on tehnyt Christina Nauckhoff.
Suomentamaton tuotanto > Historien om en fjälldal ('Tunturilaakson historia')

Historien om en fjälldal -sarja kertoo Grunken laaksosta, joka sijaitsee Valdresissa, Norjassa. Sarja julkaistiin 1990-luvulla, ja siihen kuuluu kolme kirjaa: Örnens rike (Kotkan valtakunta), Korparnas dal (Korppien laakso) ja Tranornas fristad (Kurkien tyyssija). Historien om en fjälldal ei ole yksinomaan romaanisarja, sillä novellien lisäksi siihen kuuluu historiaa ja matkakuvausta. Margit Sandemo esitteli Historien om en fjälldal -sarjansa ensimmäisen kerran kansainvälisillä Björnson-festivaaleilla vuonna 1997.
Suomentamaton tuotanto > De svarta riddarna (Mustat ritarit) (2000–2003)

Margit Sandemo sai päätökseen 82 kirjaa käsittävän kirjasarjatrilogiansa Jääkansasta, Noitamestareista ja Valon Valtakunnasta vuonna 1999. Saman vuoden syksyllä hän matkusti Espanjaan ja asui kaksi kuukautta sieltä, Costa Blancasta, vuokraamassaan talossa. Hänen tarkoituksenaan oli levätä seitsemän viikkoa kirjoittamatta sanaakaan. Kaksi päivää myöhemmin hän kuitenkin aloitti seuraavan kirjasarjansa, De svarta riddarna kirjoittamisen. De svarta riddarna -sarjan tapahtumat alkavat vuonna 2000 ja kulkevat ajassa taaksepäin 1400-luvulle. Sarjaan kuuluu 12 kirjaa. Alun perin siitä oli tarkoitus tulla kahdeksanosainen. Vuonna 2003 Sandemolta ilmestyi myös kirja nimeltä I riddarnas spår (Ritareiden jäljillä), jossa kerrotaan, miten De svarta riddarna -sarja sai alkunsa.
Suomentamaton tuotanto > Blåljus! ('Sinivalo!') (2004)

Blåljus! (Sinivalo!) -sarjaan kuuluu kuusi kirjaa, ja se kertoo ambulanssinkuljettajien elämästä. Sarjan innoittajina toimivat Sandemon vanhin poika Henrik ja pojanpoika Frode, joista Henrik työskentelee ambulanssikoordinaattorina ja Frode ambulanssinkuljettajana. Blåljus on Margit Sandemon kirjasarjoista ainoa, jossa ei ole lainkaan yliluonnollisia ilmiöitä ja jonka tapahtumat sijoittuvat nykyaikaan. Idean tähän sarjaan Sandemo sai katseltuaan vierestä ambulanssinkuljettajan työtä.
Suomentamaton tuotanto > Trollrunor ('Taikariimut') (2005–)

Lokakuussa 2004 Margit Sandemo esiintyi ruotsalaisessa SVT:n ohjelmassa nimeltä Go kväll, jossa hän kertoi seuraavasta kirjasarjastaan. Sen aiheena on Ruotsin suurin laivahautausmaa Hiekkavasara, joka sijaitsee Skånessa Sandemon nykyisen asuinpaikan lähellä.
Kirjasarjan nimeksi tuli Trollrunor (Taikariimut). Se on Sandemon kirjasarjoista tällä hetkellä uusin. Ensimmäinen osa Skogen bortom dagen (Metsä päivän tuolla puolen) ilmestyi lokakuussa 2005 ja toinen osa Sandhammaren (Hiekkavasara) saman vuoden joulukuussa. Tähän mennessä sarjasta on julkaistu myös osat 3–8. Valmistuessaan sarjasta tulee yksitoistaosainen.
Suomentamaton tuotanto > Yksittäiset kirjat

Pitkien kirjasarjojen lisäksi Margit Sandemo on kirjoittanut myös muutamia yksittäisiä kirjoja.
Vi är inte ensamma, 1990 (Emme ole yksin)
Skimrande vårar, 1993 (Kimmeltävät keväät) on julkaistu norjaksi nimellä Legenden om den mørke skogen (Pimeän metsän legenda).
Visst katten har djuren själ, 1994 (Tietenkin eläimellä on sielu) ei ole romaani. Se sai alkunsa Sandemon pyydettyä kahdessa viikkolehdessä, norjalaisessa Hjemmetissä ja ruotsalaisessa Hemmet's journalissa ihmisiä kertomaan kokemuksistaan ja muistoistaan eläinten kanssa. Tämän jälkeen hän sai lehden lukijoilta yli 1500 kirjettä. Tämä kirja on kirjoitettu näiden kirjeiden tarinoiden pohjalta. Ruotsissa Visst katten har djuren själ -kirjoja on ilmestynyt yksi, Norjassa kaksi.
Kjære Margit, 1994 (Rakas Margit) on Margit Sandemon 70-vuotisjuhlakirja, yli 200-sivuinen kuvitettu omaelämäkerrallinen teos.
Tessa, 1997 (Tessa) on vuonna 1972 kirjoitettu nuortenromaani. Tarkoituksena oli alun perin julkaista se Norjalaisessa Viikkolehdessä, mutta se jäi käyttämättä. Se on toinen kahdesta romaanista, jotka Margit Sandemo löysi muuton yhteydessä vuonna 1995.
Drömmen om en vän, 1997 (Unelma ystävästä) on Margit Sandemon ensimmäinen ja alun perin nimetön romaani vuodelta 1963. Käsikirjoitus oli kadoksissa useita vuosia ennen kuin hän löysi sen uudelleen muuttaessaan Valdresiin vuonna 1995. Hän oli siirtämässä tavaroitaan uuteen asuntoonsa, kun se löytyi eräästä kaapista kokonaisena. Sitä ennen hän luuli, että osia käsikirjoituksesta oli tuhoutunut tai että se oli kadonnut.
I nattens tystnad, 1998 (Yön hiljaisuudessa)
Vargens lilla lamm, 2000 (Suden pikku lammas) on julkaistu norjaksi nimellä Barnebruden (Lapsimorsian).
Ensam i världen, 2000 (Yksin maailmassa) kertoo Norjasta kolmikymmenvuotisen sodan aikana.
Den mörka sanningen, 2001 (Pimeä totuus), julkaistiin ensimmäisen kerran vuonna 1999 lyhytromaanina nimeltä Sanningen. Kirjan tapahtumat sijoittuvat vuoden 1911 Norjaan.
I riddarnas spår, 2003 (Ritareiden jäljillä)
Skattejakten (Aarrejahti) on 120-sivuinen ja vain norjaksi julkaistu rikosromaani.
Jääkansan tarinan ensimmäinen kirja Trollbundet (Lumottu)
Noitamestari-sarjan ensimmäinen osa Trolldom (Taikuus).
De svarta riddarna-sarjan ensimmäinen osa I skuggan av tecken (Varjon merkissä).
Trollrunor-sarjan 4. osa Blind måne (Sokea kuu).
Oktawia Nowacka

| Mitalit> Maa:  Puola.Naisten nykyaikainen viisiottelu. Olympialaiset  | Mitalit> Maa:  Puola.Naisten nykyaikainen viisiottelu. Olympialaiset  | Mitalit> Maa:  Puola.Naisten nykyaikainen viisiottelu. Olympialaiset  | Maa:  Puola> Naisten nykyaikainen viisiottelu. |
| --- | --- | --- | --- |
|  Pronssia | Rio de Janeiro 2016 | yksilökilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2015 | joukkuekilpailu |  |
|  Pronssia | Varsova 2014 | sekaviesti |  |
|  Pronssia | Berliini 2015 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Medway 2011 | joukkuekilpailu |  |
|  Hopeaa | Drzonków 2013 | viesti |  |
Oktawia Maria Nowacka (2. tammikuuta 1991 Starogard Gdański) on puolalainen nykyaikainen viisiottelija ja olympiamitalisti. Nowacka saavutti olympiapronssia Rio de Janeiron olympialaisissa 2016. Nowackalla on myös joukkuemaailmanmestaruus vuodelta 2015. Hän edustaa Legia Varsovaa.
Aiheesta muualla

Virallinen sivu (puolaksi)
Ohjaamaton oppiminen

Autoenkoodaaja (engl. autoencoder) muuntaa syötteen pienemmäksi määräksi dataa, ja yrittää rekonstruoida alkuperäisen syötteen tämän pohjalta. Näin voidaan löytää hyödyllisiä rakenteita datasta ilman luokittelutietoa.
Ohjaamaton oppiminen on koneoppimisen menetelmä, jossa muodostetaan malli, joka sopii havaintoihin. Se eroaa ohjatusta oppimisesta siten, että luokkia ei tunneta ennalta. Luokiteltava aineisto jaetaan luokkiin siten, että kunkin luokan alkiot muistuttavat toisiaan enemmän kuin muiden luokkien alkioita.
Nynäshamn

| Nynäshamn |
| --- | --- |
 Näkymä Nynäshamniin.
 Nynäshamn
 Koordinaatit: 58°54′10″N, 17°57′5″E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Nynäshamnin kunta
Pinta-ala:  
 – Maa:  6,68 km²
Väkiluku:  13 510
 – Väestötiheys:  2 022,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Nynäshamn on entinen Ruotsin kaupunki ja nykyinen Nynäshamnin kunnan keskustaajama. Nynäshamn sijaitsee Tukholman läänin eteläosassa Södermanlandin maakunnassa. Kaupunkitaajama sijaitsee Södertörnin niemimaalla Itämeren länsirannalla. Vuoden 2010 lopussa taajamassa oli 13 510 asukasta.
Media

Paikallislehti Nynäshamns Posten ilmestyy kahdesti viikossa.
Väestönkehitys

| Nynäshamnin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 9 368 | 9 368 |
| 1965 | 1965 |    | 10 400 | 10 400 |
| 1970 | 1970 |    | 10 955 | 10 955 |
| 1975 | 1975 |    | 11 070 | 11 070 |
| 1980 | 1980 |    | 11 178 | 11 178 |
| 1990 | 1990 |    | 12 473 | 12 473 |
| 1995 | 1995 |    | 12 581 | 12 581 |
| 2000 | 2000 |    | 12 983 | 12 983 |
| 2005 | 2005 |    | 13 079 | 13 079 |
| 2010 | 2010 |    | 13 510 | 13 510 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Tukholman läänin kuntien keskustaajamat
Novotšerkasskajan metroasema

| Novotšerkasskaja> Новочерка́сская |
| --- | --- |

 Pietarin metro 
Perustiedot
Metrolinjat:  Pravoberežnajan linja
Sijainti:  59.929056°N, 30.411778°E
Paikkakunta:  Pietari, Venäjä
Avattu:  30. joulukuuta 1985
Rakenne
Tyyppi:  tunneliasema
Novotšerkasskaja (ven. Новочерка́сская) on yksi Pietarin metron asemista. Se avattiin 30. joulukuuta 1985.
Matkarakastajat

| Matkarakastajat> Los amantes pasajeros |
| --- | --- |

Ohjaaja:  Pedro Almodóvar
Käsikirjoittaja:  Pedro Almodóvar
Tuottaja:   Agustín Almodóvar  Esther García 
Säveltäjä:  Alberto Iglesias
Kuvaaja:  José Luis Alcaine
Leikkaaja:  José Salcedo
Tuotantosuunnittelija:  María Clara Notari
Pukusuunnittelija:  David Delfín Tatiana Hernández
Pääosat:   Carlos Areces  Javier Cámara  Raúl Arévalo  Lola Dueñas  Hugo Silva  Antonio de la Torre  José Luis Torrijo  José María Yazpik  Cecilia Roth  Guillermo Toledo 
Valmistustiedot
Valmistusmaa:  Espanja
Tuotantoyhtiö:  El Deseo
Levittäjä:  Sony Pictures Classics Budapest Film
Ensi-ilta:   2013-03-088. maaliskuuta 2013 (Espanja)  2013-06-1212. kesäkuuta 2013 (Suomi)  
Kesto:  90 minuuttia
Alkuperäiskieli:  espanja
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Matkarakastajat (esp. Los amantes pasajeros; kansainvälisenä nimenä I’m So Excited!) on vuonna 2013 ensi-iltansa saanut espanjalainen komediaelokuva, jonka on ohjannut ja käsikirjoittanut Pedro Almodóvar. Elokuvassa näyttelevät muun muassa Carlos Areces, Javier Cámara, Raúl Arévalo, Lola Dueñas, Hugo Silva, Antonio de la Torre, José Luis Torrijo, José María Yazpik, Cecilia Roth ja Guillermo Toledo. Antonio Banderas ja Penélope Cruz esiintyvät elokuvassa cameorooleissa lentokenttätyöntekijöinä. Elokuvan tuottajina olivat Agustín Almodóvar ja Esther García. Matkarakastajat sai elokuvakriitikoilta sekalaiset arvostelut ja tuotti maailmanlaajuisesti lähes 14 miljoonaa dollaria.
Juoni

Matkarakastajat sijoittuu lähes kokonaan Madridista nousevaan matkustajalentokoneeseen, jonka miehistö havaitsee lentokoneen laskeutumistelineissä teknisen vian pian ilmaan pääsemisen jälkeen. Tämän vuoksi lentoa 2549 ei voidakaan lentää Méxicoon, vaan kone jää kiertämään ympyrää Espanjan ilmatilassa ja odottamaan sopivaa laskeutumispaikkaa ja -lupaa. Paniikin levitessä matkustamossa lentoemännät ja stuertit yrittävät omat huolensa unohtaen tehdä matkustajien kenties viimeisistä hetkistä mahdollisimman miellyttävän. Henkilökunta huumaa suurimman osan matkustajista uneen ja tarjoilee hereillä olevalle bisnesluokan kirjavalle matkustajajoukolle alkoholia ja piristäviä aineita. Tunnelma käy niin syvälliseksi kuin kiihkeäksikin, kun kuolemanvaarassa ja -pelossa sekä miehistö että matkustajat alkavat valmistautua vaaralliseen pakkolaskuun kertaamalla elämiensä kipukohtia, puhumalla avoimesti tunteista, kertomalla syvimpiä salaisuuksia ja seksiä harrastamalla.
Näyttelijät > Cameoroolit

| 0 | 1 | 2 |
| --- | --- | --- |
|  Antonio Banderas  | … |  León   |
|  Penélope Cruz  | … |  Jessica ”Jessi”   |
|  Paz Vega  | … |  Alba   |
|  Susi Sánchez  | … |  Alban äiti   |
|  Carmen Machi  | … |  ovenvartija   |